యాత్రాచరిత్రకారుడు ఏనుగుల వీరాస్వామయ్య ఈ గ్రామంలో 1830 జూన్ 20వ తేదీన తన కాశీయాత్రా మార్గమధ్యంలో మజిలీ చేశారు. ఆ సందర్భంగా తాను చూసిన పలు విశేషాలను రికార్డు చేశారు. ఆయన ఈ గ్రామాన్ని గురించి 1830 నాటి గ్రామ స్థితిగతుల గురించి ఇలా వ్రాశారు: అది కృష్ణాతీరం. ఆ కృష్ణలో <MASK>తో సహా ఐదు నదులు కృష్ణలో కలుస్తున్నాయి. అందువల్ల అక్కడ నది లోతుగా, వేగంగా ప్రవహిస్తోంది. ఇది నివాసానికి అనువైన ప్రదేశం. ఏటి వొడ్డున ధర్మరాజు ప్రతిష్టితమైన శివాలయం ఒకటి వుంది. గురుడు కన్యారాశిలోకి ప్రవేశించినపుడు అక్కడ చాలామంది ప్రజలు వచ్చి కృష్ణా పుష్కరాల యాత్ర చేసుకుని వెళ్తున్నారు. సకల పాపాలను నివృత్తి చేసే ప్రదేశం కనుక ఈ త్రివేణి సంగమానికి నివృత్తి సంగమం (సంగెం) అనే పేరు వచ్చింది. ఇక్కడ 20 బ్రాహ్మణుల ఇళ్లున్నాయి. కావలసిన వస్తువులన్నీ లభిస్తాయి గాని ధరలు అధికంగా వున్నాయి.
సంగమేశ్వరం
నంద్యాల కృష్ణ కన్యారాశి తుంగభద్ర